А прайшло яно ў вёсцы Хадуцічы, што на Быхаўшчыне. Яшчэ да вайны больш-менш жылі. І ў акупацыі, здаецца, лепш, чым пасля таго, як не стала бацькі. Канстанцін Лішанкоў, удзельнік савецка-фінскай вайны, прайшоў амаль усімі франтавымі дарогамі і ў Вялікую Айчынную. Усяго 9 месяцаў не дажыў да Перамогі. Пахавальная, якая прынесла родным сумную навіну, сціпла паведаміла, што іх карміцель быў забіты ў жніўні 1944 года дзесьці пад Беластокам.